กรมชลประทาน กระทรวงเกษตรและสหกรณ์ ยังคงช่วยเหลือพื้นที่ประสบภัยแล้งอย่างต่อเนื่อง
กรมชลประทาน กระทรวงเกษตรและสหกรณ์ ยังคงช่วยเหลือพื้นที่ประสบภัยแล้งอย่างต่อเนื่อง แม้จะมีปริมาณฝนเพิ่มขึ้นแล้วแต่บางพื้นที่ยังขาดแคลนน้ำนายทองเปลว กองจันทร์ อธิบดีกรมชลประทาน กล่าวว่าจากการคาดการณ์ลักษณะอากาศของกรมอุตุนิยมวิทยา ในช่วงวันที่ 6 – 10 สิงหาคม พบว่าประเทศไทยจะมีฝนตกต่อเนื่อง บริเวณภาคเหนือ ภาคตะวันออกเฉียงเหนือ ภาคตะวันออก และภาคใต้ จะส่งผลให้สถานการณ์ภัยแล้งในหลายพื้นที่ค่อยๆ ดีขึ้นตามลำดับ ซึ่งแม้ในขณะนี้หลายพื้นที่จะมีปริมาณฝนเพิ่มแล้วก็ตาม แต่ยังคงมีบางพื้นที่ที่ยังประสบปัญหาการขาดแคลนน้ำอยู่ กรมชลประทานยังคงให้ความช่วยเหลืออย่างต่อเนื่อง จนกว่าสถานการณ์จะกลับเข้าสู่ภาวะปกติ อาทิ พื้นที่ลุ่มเจ้าพระยา ที่จังหวัดนครสวรรค์ โครงการชลประทานนครสวรรค์ เข้าดำเนินการขุดตะกอนดินและกำจัดสิ่งกีดขวางทางน้ำเพื่อช่วยเพิ่มประสิทธิภาพการไหลของน้ำในการส่งน้ำเข้าพื้นที่ที่ขาดแคลนน้ำในการทำการเกษตร จากกรณีฝนทิ้งช่วงในเขตพื้นที่ ต.ท่างิ้ว ต.หูกวาง และ ต.อ่างทอง อ.บรรพตพิสัย จ.นครสวรรค์ เพื่อช่วยบรรเทาความเดือดร้อนของเกษตรกรในพื้นที่ดังกล่าวส่วนที่จังหวัดสิงห์บุรี โครงการส่งน้ำและบำรุงรักษามหาราช ประชุมร่วมกับ เกษตรกร พร้อมกลุ่มผู้ใช้น้ำบริเวณพื้นที่คลองส่งน้ำ 3 ซ้าย ชัยนาท-อยุธยา เพื่อจัดระเบียบรอบเวรการใช้น้ำในช่วงฝนทิ้งช่วง เพื่อแก้ปัญหาความเดือดร้อนเนื่องจากน้ำไปไม่ถึงปลายคลองส่งน้ำ 3 ซ้าย ณ ศาลาวัดดงยาง ต.ทองเอน อ.อินทร์บุรี จ.สิงห์บุรีสำหรับที่จังหวัดสุพรรณบุรี โครงการส่งน้ำและบำรุงรักษาโพธิ์พระยา เข้าติดตั้งเครื่องสูบน้ำขนาด 12 นิ้ว จำนวน 2 เครื่อง ณ บริเวณปากคลอง 1ซ้าย-1ซ้าย เพื่อช่วยเหลือเกษตรกรใน ต.วังยาง ต.ดอนมะสังข์ ต.ดอนตาล ที่ประสบปัญหาการขาดแคลนน้ำจากสถานการณ์ฝนทิ้งช่วงขณะที่ต.เทพนคร จังหวัดกำแพงเพชรกรมชลประทานออกแบบท่อระบายน้ำปากคลองแห่งใหม่ เหนือประตูระบายน้ำวังบัว เพื่อให้สามารถรับน้ำเข้าพื้นที่การเกษตรได้ดีขึ้น พร้อมกับให้กลุ่มเกษตรกรทำข้อตกลง (MOU) ในด้านการใช้น้ำตามแผนที่กำหนดไว้ด้วย สำหรับการก่อสร้างท่อระบายน้ำปากคลองแห่งใหม่นี้ จะเร่งดำเนินการออกแบบและขอรับการสนับสนุนงบประมาณปี 2563 เพื่อช่วยแก้ปัญหาให้กับกลุ่มเกษตรกรในพื้นที่โครงการฯ โดยเร่งด่วนต่อไป